OPDATERING: Kvinden blev fundet i god behold ved 22-tiden i Kennedy Arkaden ved rutebilstationen i Aalborg, hvor hun havde taget ophold. Det var en opmærksom borger, der fandt hende og underrettede Nordjyllands Politi. Kvindens pårørende er underrettet. Nordjyllands Politi efterlyser en 84-årig kvinde, som torsdag aften gik fra sin lejlighed på plejehjemmet Vestergården på Annebergvej i Aalborg. Hun er sidst set på plejehjemmet klokken 17. Kvinden er dement og kan ikke selv finde hjem til plejehjemmet. - Vi søger med flere patruljer, men vil også meget gerne have hjælp til at finde hende. Hun befinder sig jo i et område med mange mennesker i det centrale Aalborg, så vi håber på, at nogen har set hende og kan give os et praj, siger politikommissær ved Nordjyllands Politi, Torben Larsen. Han understreger, at borgerne også meget gerne må lede efter kvinden i skure, udhuse, carporte og opgange, da hun kan have søgt ly for natten her. Har du set kvinden, eller har du yderligere oplysninger i sagen, hører Nordjyllands Politi gerne fra dig på telefon 114.

Referat:
Den demente kvinde blev fundet i Kennedy Arkaden af en opmærksom borger, efter at have været efterlyst i halvanden time torsdag aften.